Държавен вестник, бр. 82, 2015 г., стр. 55

БРОЙ  82	
Д Ъ Р Ж А В Е Н  В Е С Т Н И К 	
СТР.  55  
Раздел II
Изработване на планове за дейностите по 
опазване на горските територии от пожари
Чл. 134. (1) Плановете за дейностите по 
опазване на горските територии от пожари 
се изработват едновременно с инвентариза-
цията на горската териториална единица по 
утвърдено от изпълнителния директор на 
Изпълнителната агенция по горите задание 
съгласно приложение № 38. 
(2) Мерките и мероприятията за опазване 
на горските територии от пожари, които се 
включват в плановете за дейностите по ал. 1, 
се предвиждат съгласно приложение № 39.
(3) Максимално допустимите цени за дей-
ностите по ал. 2 се определят със заповед на 
изпълнителния директор на Изпълнителната 
агенция по горите.
(4) Изпълнителната агенция по горите в 
случай на значителни промени в пожароопас-
ната обстановка – големи пожари, ветровали 
и др., може да възложи извънредно разработ­
ване на план за дейностите по опазване на 
горските територии от пожари.
(5) Държавните предприятия по чл. 163 
от Закона за горите и техните териториални 
поделения, учебно-опитните горски стопан-
ства, общините и другите собственици или 
ползвателите на горски територии могат да 
възлагат за своя сметка планирането на до-
пълнителни мерки и мероприятия за опазване 
на горските територии от пожари.
Чл. 135. Контролът по изработването на 
плановете за дейностите по опазване на гор-
ските територии от пожари се осъществява от 
Изпълнителната агенция по горите и нейните 
структури и специализирани териториални 
звена, органите на Главна дирекция „Пожар-
на безопасност и защита на населението“ и 
от собственика или ползвателя на горската 
територия.
Раздел IІІ
Проектиране
Чл. 136. Проектираните мерки и меропри-
ятия за опазване на горските територии от 
пожари се съобразяват с класа на пожарна 
опасност и риска от възникване на пожари.
Чл. 137. (1) В зависимост от пожарната им 
опасност горските територии се класифицират 
в три класа:
1. с висока пожарна опасност – I клас;
2. със средна пожарна опасност – II клас;
3. с ниска пожарна опасност – IІІ клас.
(2) Класът на пожарна опасност на горските 
територии се определя съгласно методиката, 
представена в приложение № 40.
Чл. 138. (1) Проектирането на мерки и 
мероприятия за опазване на горските терито-
рии от пожари около линейни обекти и други 
съоръжения, попадащи в горските територии, 
е независимо от степента на пожарна опас-
ност съгласно изискванията на наредбата по 
чл. 138, ал. 1 от Закона за горите.
(2) Проектирането на мерки и мероприятия 
за опазване на горските територии от пожари 
във вътрешността на горите е съобразно сте-
пента на пожарната опасност на насаждени-
ята, а по периферията на горите – съобразно 
степента на пожарна опасност на околните 
територии.
(3) В плановете за дейностите по опазване 
на горските територии от пожари се отразява 
утвърдената от министъра на земеделието и 
храните степен на риска от възникване на 
пожари. 
Раздел ІV
Съдържание на плана за дейностите по опаз-
ване на горските територии от пожари 
Чл. 139. (1) Планът за дейностите по опазва-
не на горските територии от пожари съдържа 
обяснителна записка, проектирани мерки и 
мероприятия по видове собственост съгласно 
приложение № 41 и карта с проектираните 
мерки, мероприятия и съоръжения съгласно 
приложение № 9.
(2) Планът за дейностите по опазване на 
горските територии от пожари се предоставя 
от изпълнителя на хартиен и електронен носи-
тел на Изпълнителната агенция по горите, на 
съответната регионална дирекция по горите, 
държавното горско или ловно стопанство и 
районна служба „Пожарна безопасност и за-
щита на населението“.
(3) Един екземпляр от плановете за дей-
ностите по опазване на горските територии от 
пожари и комплект карти по противопожарно 
устройство на горската територия се предос-
тавят на структурите на Главна дирекция 
„Пожарна безопасност и защита на населе-
нието“ с оглед осъществяване на дейността 
им по контрол и методическо ръководство по 
опазване на горските територии от пожари.
Раздел V
Ред за приемане на плановете за опазване 
на горските територии от пожари 
Чл. 140. Приемането на плановете за опаз-
ване на горските територии от пожари може 
да се извърши едновременно с приемането на 
инвентаризацията на горските територии по 
реда на раздел VІІ на глава втора.
Чл. 141. (1) След изработване на плана по 
дейностите по опазване на горските терито-
рии от пожар лицето, което го е изработило, 
представя на възложителя обяснителна запис-
ка с приложения и карти на проектираните 
мероприятия за опазване от пожари.
(2) Преди приемане на плана се провежда 
обществено обсъждане не по-рано от един ме-
сец след предаването на материалите по ал. 1.
(3) Общественото обсъждане се организира 
от възложителя.